DÔVODOVÁ SPRÁVA

1. KONTEXT NÁVRHU

Dôvody a ciele návrhu Hlbokomorské populácie rýb sú populácie, ktoré sa lovia vo vodách mimo hlavných rybolovných oblastí kontinentálnych šelfov. Vyskytujú sa na kontinentálnych svahoch alebo v blízkosti podmorských pohorí. Väčšina týchto druhov rastie pomaly a žije dlho, a preto je zvlášť ohrozená rybolovnou činnosťou. Ďalším dôležitým faktorom určujúcim mieru ohrozenia hlbokomorského druhu rybolovom je aj to, či sa na dané druhy môže zamerať rybolov v miestnych zhlukoch, predovšetkým v čase neresenia. To je prípad hoplosteta oranžového, mieňa modrého a beryxov. Ak sa hlbokomorský rybolov neobmedzí, rybárske podniky podobne ako v prípade všetkých voľne žijúcich populácií rýb súťažia o to, kto sa zmocní voľných zdrojov bez toho, aby sa dostatočne zohľadnila udržateľná miera využívania. To bol jednoznačne prípad niektorých hlbokomorských druhov pred tým, ako Európska únia v roku 2003 začala tieto populácie regulovať. Napríklad vzácne populácie hoplosteta oranžového v severo-západných vodách a pagela bledého v Biskajskom zálive sú prelovené. Obmedzenie rybolovnej činnosti je preto nevyhnutným verejným zásahom s cieľom predísť poklesu príjmu rybárov, preorientovať využívanie smerom k vyšším dlhodobým výnosom a obmedziť vplyv na ekosystém a potravinovú sieť v dôsledku náhlych poklesov veľkosti určitých populácií rýb. V prípade hlbokomorských druhov je verejný zásah obzvlášť dôležitý vzhľadom na skutočnosť, že obnova prelovených populácií môže trvať veľmi dlho alebo sa vôbec nemusí podariť. Medzinárodná rada pre výskum mora (ICES) poskytuje každé dva roky podrobný prieskum biologického stavu populácií hlbokomorských populácií rýb. Najaktuálnejšie odporúčanie poskytla v máji 2014. Návrh, na základe ktorého sa určujú rybolovné možnosti, je založený na ďalšom prieskume, ktorý v júni 2014 uskutočnil Vedecký, technický a hospodársky výbor pre rybárstvo (STECF) v nadväznosti na prácu ICES. V odporúčaní ICES a STECF sa uvádza, že väčšina hlbokomorských populácií sa loví neudržateľným spôsobom a na zabezpečenie udržateľnosti týchto populácií by sa pre ne mali znížiť rybolovné možnosti, kým vývoj stavu týchto populácií nezačne vykazovať pozitívny trend. Tieto odporúčania predstavujú východisko pre stanovenie rybolovných možností týkajúcich sa hlbokomorských populácií rýb v súlade so zásadou ukotvenou v článku 3 písm. c) nariadenia Európskeho parlamentu a Rady (EÚ) č. 1380/2013, podľa ktorej sa musí rozhodovanie v rámci spoločnej rybárskej politiky riadiť okrem iného vedeckými odporúčaniami.

Všeobecný kontext Rybolov hlbokomorských druhov je v EÚ regulovaný od roku 2003, pokiaľ ide o celkový povolený výlov (TAC) pre jednotlivé druhy a oblasti a pokiaľ ide o maximálne rybolovné úsilie uplatniteľné v severovýchodnom Atlantiku. Nariadením Rady (EÚ) č. 1262/2012 z 20. decembra 2012, ktorým sa na roky 2013 a 2014 určujú rybolovné možnosti pre plavidlá EÚ, pokiaľ ide o určité populácie hlbokomorských rýb[1], sa stanovil celkový povolený výlov určitých hlbokomorských druhov na roky 2013 a 2014. Určenie a rozdelenie rybolovných možností patrí do výlučnej právomoci Únie. V článku 2 nariadenia (EÚ) č. 1380/2013 sa stanovujú povinnosti týkajúce sa udržateľného využívania živých vodných zdrojov. Konkrétne článkom 2 ods. 2 uvedeného nariadenia sa zavádza prístup predbežnej opatrnosti k riadeniu rybárstva (vymedzený v článku 4 ods. 1 bode 8 predmetného nariadenia) a stanovuje sa v ňom, že cieľom spoločnej rybárskej politiky je obnoviť a udržiavať maximálny udržateľný výnos (MSY). Navyše v súlade s článkom 16 ods. 4 uvedeného nariadenia sa rybolovné možnosti musia stanoviť v súlade s cieľmi článku 2 ods. 2. Rybolovné možnosti týkajúce sa hlbokomorských druhov by sa ďalej mali stanoviť byť v súlade s medzinárodnými dohodami, okrem iného s dohodou o uplatňovaní dohovoru Organizácie spojených národov o ochrane a využívaní transzonálnych populácií rýb a populácií rýb migrujúcich na veľké vzdialenosti z roku 1995 (ďalej len: „dohoda OSN o populáciách rýb z roku 1995“). Je predovšetkým potrebné postupovať opatrne vtedy, keď sú informácie neurčité, nespoľahlivé alebo neprimerané. Podľa článku 6 ods. 2 dohody OSN o populáciách rýb z roku 1995 sa nedostatok adekvátnych vedeckých informácií nesmie využívať ako dôvod na odloženie realizácie ochranných alebo riadiacich opatrení alebo na ich nerealizovanie. Navrhnuté TAC sú takisto v súlade s medzinárodnými usmerneniami Organizácie OSN pre výživu a poľnohospodárstvo o riadení hlbokomorského rybolovu na otvorenom mori z roku 2008, ktoré potvrdilo Valné zhromaždenie OSN vo viacerých rezolúciách (rezolúcia 61/105 z roku 2007, 64/72 z roku 2009 a aktuálne rezolúcia 66/231 z roku 2011). Aj keď veľké množstvo hlbokomorských populácií využívajú aj iné krajiny, ktoré sa zaoberajú rybolovom, najmä Nórsko, Island, Faerské ostrovy a Rusko, a aj napriek tomu, že je potrebné dosiahnuť dohodu o zosúladených riadiacich opatreniach s týmito krajinami venujúcimi sa rybolovu alebo, pokiaľ sa populácie nachádzajú v medzinárodných vodách je potrebné takúto dohodu dosiahnuť s Komisiou pre rybolov v severovýchodnom Atlantiku (NEAFC), až do uzavretia týchto dohôd sú potrebné jednostranné opatrenia vzťahujúce sa na plavidlá Európskej únie. Tieto jednostranné opatrenia pomôžu zabrániť opísaným nepriaznivým dôsledkom neregulovaného rybolovu a prelovenia populácií.

Existujúce ustanovenia v oblasti návrhu Existujúce ustanovenia v oblasti návrhu sa stanovujú v nariadení Rady (EÚ) č. 1262/2012 a uplatňujú sa do 31. decembra 2014. Sú spojené s nariadením Rady (ES) č. 2347/2002, ktorým sa zriaďujú požiadavky špecifického prístupu a pridružených podmienok, ktoré sa vzťahujú na rybolov hlbokomorských zásob rýb[2].

Súlad s ostatnými politikami a cieľmi Únie Navrhované opatrenia sú vypracované v súlade s cieľmi a pravidlami spoločnej rybárskej politiky, ako aj s politikou Únie v oblasti udržateľného rozvoja.

2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Konzultácie so zainteresovanými stranami

Návrh sa vypracoval na základe zásad a usmernení stanovených v oznámení Komisie o konzultáciách o rybolovných možnostiach na rok 2015 [COM(2014)388 final], v ktorom Komisia vysvetlila svoje stanoviská a zámery týkajúce sa návrhov rybolovných možností na rok 2015 pre všetky populácie. Komisia v súvislosti s uvedeným oznámením vykonáva rozsiahlu konzultáciu so zainteresovanými stranami, občianskou spoločnosťou, členskými štátmi a širokou verejnosťou.

Podrobné vysvetlenie návrhu

Dostupné informácie o všetkých hlbokomorských populáciách, na ktoré sa vzťahuje tento návrh, s výnimkou dlhochvosta tuponosého, neumožňujú vedcom v plnej miere posúdiť stav populácií, ani pokiaľ ide o veľkosť populácie, ani pokiaľ ide o rybolovnú úmrtnosť. Dôvodov je niekoľko: tieto druhy často dlho žijú a pomaly rastú, čo veľmi komplikuje rozdelenie ich populácie do vekových tried a posúdenie vplyvu rybolovu na populáciu podľa zmien v dĺžke alebo vekovej štruktúre úlovkov. Rýchlosť doplnenia mladých rýb do populácie nie je známa. Populácie sa vyskytujú v hlbinách, ktoré sa z praktických dôvodov ťažko skúmajú. Údaje z vedeckých prieskumov často nie sú dostupné v dôsledku obmedzeného obchodného významu týchto populácií, alebo sa nevzťahujú na celú oblasť výskytu. Rybolovné činnosti, z ktorých niektoré sú pomerne nové, sa niekedy iba čiastočne zameriavajú na tieto druhy.

Navrhované obmedzenia výlovu sú v súlade s oznámením Komisie o zavádzaní trvalej udržateľnosti do rybného hospodárstva EÚ pomocou maximálneho udržateľného výnosu [KOM(2006) 360 v konečnom znení]. Takisto sú v súlade so zásadami tzv. prípravného procesu ukotvenými v oznámení Komisie Rade a Európskemu parlamentu o skvalitnení konzultácií oblasti riadenia rybného hospodárstva Spoločenstva [KOM(2006) 246 v konečnom znení] a v uvedenom oznámení o konzultáciách o rybolovných možnostiach na rok 2015. V oznámení o konzultáciách o rybolovných možnostiach na rok 2015 sa uvádzajú názory Komisie na to, ako sa majú stanoviť rybolovné možnosti, a pri príprave tohto návrhu sa vo vzťahu k 22 položkám TAC, ktoré sú v ňom obsiahnuté, rešpektovali tieto pravidlá:

· Pokiaľ sa poskytne vedecké odporúčanie na základe komplexných údajov, ako aj kvantitatívnej analýzy a prognóz podľa „rámca MSY“ rady ICES, TAC by sa mali stanoviť podľa vedeckého odporúčania. To platí v prípade údajov položky TAC navrhnutých pri dlhochvostovi tuponosom v severo-západných vodách.

· Ak sa orientačné vedecké odporúčanie poskytne na základe kvalitatívnej analýzy dostupných informácií (aj vtedy, ak ide o neúplné informácie, alebo ak odporúčanie zahŕňa odborný posudok), malo by sa použiť ako základ pre rozhodnutia o TAC. Podľa tohto pravidla návrh obsahuje päť znížení TAC, štyri zvýšenia TAC a dve predĺženia TAC.

· V prípadoch, keď je vedecké odporúčanie obmedzené a nemožno poskytnúť kvantitatívne odporúčanie na výlov, je potrebné postupovať podľa prístupu predbežnej opatrnosti: je to prípad šiestich položiek TAC v tomto návrhu vrátane troch, pre ktoré platí preventívna nulová úroveň TAC.

· A napokon, STECF ešte musí poskytnúť odporúčanie týkajúce sa jednej populácie stuhochvosta čierneho. Pokiaľ ide o hlbokomorské žraloky, ICES vydá odporúčanie až k októbru 2014. Preto sú tri položky TAC vzťahujúce sa na hlbokomorské žraloky a na jednu populáciu stuhochovsta čierneho v tomto návrhu označené skratkou „pm“ a budú sa aktualizovať až po tom, ako Komisia návrh prijme. Navyše STEFC odporúča rozšíriť primerané riadiace opatrenia na ochranu hlbokomorských žralokov tak, aby sa vzťahovali na úplnú oblasť výskytu týchto populácií[3], čo znamená, že sa navrhuje rozšírenie oblasti TAC pre hlbokomorské žraloky v Únii a medzinárodných vodách V, VI, VII, VIII and IX tak, aby sa vzťahovali aj na vody CECAF (Výbor pre rybolov v stredovýchodnom Atlantiku) okolo Madeiry, t. j. na vody Únie CECAF 34.1.1, 34.1.2 a 34.2.

A napokon z vedeckých odporúčaní a aktuálnych diskusií v NEAFC vyplýva, že podľa všetkého sa nezanedbateľný výlov dlhochvosta tuponosého nahlasoval nesprávne ako výlov iných druhov dlhochvosta, hlavne dlhochvosta berglaxa. V prípade druhu dlhochvost berglax neexistuje žiadne platné obmedzenie výlovu. Za týchto okolností je vhodné rozšíriť pôsobnosť TAC platného pre dlhochvosta tuponosého tak, aby sa vzťahoval aj na výlov dlhochvosta berglaxa, a zaviesť povinnosť nahlasovať úlovky každého druhu osobitne. Vďaka tomu sa rozšíria poznatky o skutočnom výlove oboch druhov, čo umožní stanovenie primeranejšieho obmedzenia výlovu v ďalších zmenách tohto návrhu nariadenia alebo v budúcich nariadeniach.

PRÁVNE PRVKY NÁVRHU

V článku 43 ods. 3 ZFEÚ sa stanovuje, že Rada na návrh Komisie prijíma opatrenia týkajúce sa „určovania a prideľovania rybolovných možností“. Tento návrh je obmedzený na určenie rybolovných možností a ich pridelenie, ako aj na podmienky, ktoré funkčne súvisia s využitím uvedených rybolovných možností.

Preto sa v tomto návrhu prostredníctvom nariadenia Rady stanovujú pre rybárske flotily EÚ obmedzenia výlovu obchodne najvýznamnejších hlbokomorských druhov vo vodách Únie a v medzinárodných vodách severovýchodného Atlantiku, aby sa dosiahol cieľ spoločnej rybárskej politiky, ktorým je zabezpečenie rybolovu na environmentálne, ekonomicky a sociálne udržateľnej úrovni. Tento návrh patrí do výlučnej právomoci Únie podľa článku 3 ods. 1 písm. d) ZFEÚ. Zásada subsidiarity sa preto neuplatňuje.

Návrh je v súlade so zásadou proporcionality z toho dôvodu, že spoločná rybárska politika je spoločnou politikou. Podľa článku 43 ods. 3 ZFEÚ Rada prijíma opatrenia týkajúce sa určovania a prideľovania rybolovných možností.

Vzhľadom na článok 16 ods. 6 nariadenia (EÚ) č. 1380/2013 môžu členské štáty slobodne prideľovať rybolovné možnosti, ak nespadajú do systému prevoditeľných rybolovných koncesií, regiónom alebo prevádzkovateľom v súlade s článkom 16 ods. 7 a kritériami stanovenými v článku 17. Členské štáty majú teda priestor na rozhodovanie o tom, aký sociálno-ekonomický model si zvolia na využívanie rybolovných možností, ktoré im boli pridelené.

Návrh nemá pre členské štáty žiadne nové finančné dôsledky. Toto nariadenie prijíma Rada každé dva roky a verejné a súkromné prostriedky na jeho vykonávanie sú už k dispozícii.

2014/0284 (NLE)

Návrh

NARIADENIE RADY,

ktorým sa na roky 2015 a 2016 stanovujú rybolovné možnosti pre rybárske plavidlá Únie, pokiaľ ide o určité populácie hlbokomorských rýb

RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 43 ods. 3,

so zreteľom na návrh Európskej komisie,

keďže:

(1) V článku 43 ods. 3 zmluvy sa stanovuje, že Rada na návrh Komisie prijíma opatrenia týkajúce sa stanovovania a prideľovania rybolovných možností.

(2) V nariadení Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike[4] sa vyžaduje, aby sa ochranné opatrenia prijímali s ohľadom na dostupné vedecké, technické a hospodárske odporúčania prípadne vrátane príslušných správ, ktoré vypracoval Vedecký, technický a hospodársky výbor pre rybárstvo (STECF).

(3) Je povinnosťou Rady prijímať opatrenia týkajúce sa určovania a prideľovania rybolovných možností v prípade potreby aj vrátane určitých podmienok, ktoré sú s nimi funkčne prepojené. Rybolovné možnosti by sa mali rozdeliť medzi členskými štátmi takým spôsobom, aby sa každému členskému štátu zabezpečila relatívna stabilita rybolovných činností pre každú populáciu alebo rybolov, a s náležitým ohľadom na ciele spoločnej rybárskej politiky stanovené v nariadení (EÚ) č. 1380/2013.

(4) Celkový povolený výlov (TAC) by sa mal stanoviť na základe dostupných vedeckých odporúčaní, pričom by sa mali zohľadniť biologické a sociálno-ekonomické aspekty a súčasne zaistiť spravodlivé zaobchádzanie s jednotlivými sektormi rybolovu, ako aj zohľadniť názory, ktoré počas konzultácií vyjadrili zainteresované strany, najmä príslušné regionálne poradné rady.

(5) Rybolovné možnosti by mali byť v súlade s medzinárodnými dohodami a zásadami, ako napr. s dohodou o uplatňovaní dohovoru Organizácie spojených národov o ochrane a využívaní transzonálnych populácií rýb a populácií rýb migrujúcich na veľké vzdialenosti[5] z roku 1995 a s podrobnými zásadami riadenia stanovenými v medzinárodných usmerneniach Organizácie spojených národov pre výživu a poľnohospodárstvo o riadení hlbokomorského rybolovu na šírom mori z roku 2008, podľa ktorých by mal najmä regulačný orgán postupovať opatrnejšie, ak sú informácie neurčité, nespoľahlivé alebo neprimerané. Nedostatok primeraných vedeckých informácií by sa nemal využívať ako dôvod na odloženie realizácie ochranných alebo riadiacich opatrení alebo na ich nerealizovanie.

(6) Z najaktuálnejšieho vedeckého odporúčania Medzinárodnej rady pre výskum mora (ICES) a výboru STECF vyplýva, že väčšina hlbokomorských populácií sa loví neudržateľným spôsobom a na zabezpečenie udržateľnosti týchto populácií by sa pre ne mali ďalej znížiť rybolovné možnosti, kým vývoj stavu týchto populácií nezačne vykazovať pozitívny trend. ICES ďalej odporučila, aby sa nepovolil žiaden cielený rybolov hoplosteta oranžového v žiadnej oblasti ani cielený rybolov určitých populácií pagela bledého a dlhochvosta tuponosého.

(7) Pokiaľ ide o štyri populácie dlhochvosta tuponosého, z vedeckých odporúčaní a aktuálnych diskusií v Komisii pre rybolov v severovýchodnom Atlantiku (NEAFC) vyplýva, že existuje možnosť, že sa výlov tohto druhu nahlasuje nesprávne ako výlov dlhochvosta berglaxa. V tejto súvislosti je vhodné stanoviť TAC, ktorý by sa vzťahoval na oba druhy, a zároveň umožniť nahlasovať úlovky každého druhu osobitne.

(8) STECF vzhľadom na migrujúcu povahu hlbokomorských žralokov a ich výskyt v celom severovýchodnom Atlantiku navrhol, aby sa riadiace opatrenia týkajúce sa týchto druhov, rozšírili aj na vody Únie CECAF (Výbor pre rybolov v stredovýchodnom Atlantiku) okolo Madeiry.

(9) O rybolovných možnostiach, ktoré sa vzťahujú na rybolov hlbokomorských druhov vymedzených v článku 2 písm. a) nariadenia Rady (ES) č. 2347/2002 zo 16. decembra 2002, ktorým sa zriaďujú požiadavky špecifického prístupu a pridružených podmienok, ktoré sa vzťahujú na rybolov hlbokomorských zásob rýb[6], sa prijímajú rozhodnutia každé dva roky. Existuje však výnimka týkajúca sa populácií striebristky severnej a populácií mieňa modrého. Pokiaľ ide o mieňa modrého, hlavný rybolov zameraný na tento druh je predmetom ročných rokovaní s Nórskom; v záujme zjednodušenia by sa všetky TAC pre mieňa modrého mali orientovať podľa týchto rokovaní a určiť v tom istom právnom texte. Preto by sa rybolovné možnosti týkajúce sa uvedených populácií striebristky severnej a mieňa modrého mali určiť v inom príslušnom ročnom nariadení určujúcom rybolovné možnosti.

(10) V súlade s nariadením Rady (ES) č. 847/96 zo 6. mája 1996, ktorým sa zavádzajú dodatočné podmienky pre riadenie celkových prípustných úlovkov (TAC) a kvót presahujúce rok[7] by sa mali určiť populácie rýb, pri ktorých sa uplatnia rôzne opatrenia stanovené v uvedenom nariadení. Preventívny TAC by sa mal uplatňovať na populácie rýb, v prípade ktorých nie je k dispozícii žiadne vedecky podložené vyhodnotenie rybolovných možností, a najmä na rok, v ktorom sa TAC majú stanoviť; vo všetkých ostatných prípadoch by sa mal uplatňovať analytický TAC. Vzhľadom na odporúčania ICES a STECF týkajúce sa hlbokomorských populácií by sa na populácie, pre ktoré nie je k dispozícii vedecky podložené vyhodnotenie rybolovných možností, mal v tomto nariadení vzťahovať preventívny TAC.

(11) S cieľom vyhnúť sa prerušeniu rybolovných činností a zabezpečiť živobytie rybárov z Únie, by sa toto nariadenie malo uplatňovať od 1. januára 2015. Z dôvodu naliehavosti by toto nariadenie malo nadobudnúť účinnosť okamžite po jeho uverejnení,

PRIJALA TOTO NARIADENIE:

Článok 1 Predmet úpravy

Týmto nariadením sa na roky 2015 a 2016 určujú ročné rybolovné možnosti týkajúce sa populácií určitých hlbokomorských druhov pre rybárske plavidlá Únie vo vodách Únie a v niektorých vodách mimo Únie, v ktorých sa vyžaduje obmedzenie výlovu.

Článok 2 Vymedzenie pojmov

1. Na účely tohto nariadenia sa uplatňuje toto vymedzenie pojmov:

a) „rybárske plavidlo Únie“ je rybárske plavidlo plaviace sa pod vlajkou členského štátu a zaregistrované v Únii;

b) „vody Únie“ sú vody, ktoré patria pod zvrchovanosť alebo právomoc členských štátov, s výnimkou vôd susediacich s územiami uvedenými v prílohe II k zmluve;

c) „celkový povolený výlov“ (TAC) je množstvo, ktoré je možné každý rok uloviť a vylodiť z každej populácie rýb;

d) „kvóta“ je podiel TAC pridelený Únii alebo členskému štátu;

e) „medzinárodné vody“ sú vody, ktoré nepodliehajú zvrchovanosti ani súdnej právomoci žiadneho štátu.

2. Na účely tohto nariadenia sa uplatňuje toto vymedzenie zón:

a) zóny ICES (Medzinárodná rada pre výskum mora) sú zemepisné oblasti uvedené v prílohe III k nariadeniu (ES) č. 218/2009[8];

b) oblasti CECAF (Výbor pre rybolov v stredovýchodnom Atlantiku) sú zemepisné oblasti uvedené v prílohe II k nariadeniu (ES) č. 216/2009[9].

Článok 3 TAC a ich prideľovanie

TAC hlbokomorských druhov ulovených plavidlami Únie vo vodách Únie alebo v určitých vodách mimo Únie, rozdelenie takéhoto TAC medzi členské štáty a podmienky, ktoré sú s ním funkčne spojené, sa stanovujú v prílohe k tomuto nariadeniu.

Článok 4 Osobitné ustanovenia o rozdelení rybolovných možností

1. Rozdelenie rybolovných možností medzi členské štáty podľa tohto nariadenia sa uskutočňuje bez toho, aby boli dotknuté:

a) výmeny vykonané podľa článku 16 ods. 8 nariadenia (EÚ) č. 1380/2013;

b) zníženia alebo prerozdelenia vykonané podľa článku 37 nariadenia Rady (ES) č. 1224/2009[10] alebo článku 10 ods. 4 nariadenia Rady (ES) č. 1006/2008[11];

c) dodatočné vylodenie povolené podľa článku 4 nariadenia (ES) č. 847/96;

d) zníženia vykonané podľa článkov 105, 106 a 107 nariadenia (ES) č. 1224/2009.

2. Pokiaľ sa v prílohe k tomuto nariadeniu neuvádza inak, článok 3 nariadenia (ES) č. 847/96 sa uplatňuje na populácie, na ktoré sa vzťahuje preventívny TAC, a článok 3 ods. 2 a 3 a článok 4 uvedeného nariadenia sa uplatňuje na populácie, na ktoré sa vzťahuje analytický TAC.

Článok 5 Podmienky vylodenia úlovkov a vedľajších úlovkov

Ryby z populácií, pre ktoré je stanovený TAC, sa ponechávajú na palube alebo sa vyloďujú, len ak úlovky ulovili plavidlá plaviace sa pod vlajkou členského štátu, ktorý je držiteľom kvóty, a táto kvóta ešte nie je vyčerpaná.

Článok 6 Zasielanie údajov

Keď členské štáty podľa článkov 33 a 34 nariadenia (ES) č. 1224/2009 predkladajú Komisii údaje o vylodených množstvách ulovených populácií, používajú kódy populácií stanovené v prílohe k tomuto nariadeniu.

Článok 7

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Uplatňuje sa od 1. januára 2015.

Toto nariadenie je záväzné v celom rozsahu a priamo uplatniteľné vo všetkých členských štátoch.

V Bruseli

Za Radu

predseda

[1] Ú. v. EÚ L 356, 22.12.2012, s. 22.

[2] Ú. v. ES L 351, 28.12.2002, s. 6 – 11.

[3] Správa zo 46. plenárneho zasadnutia, ktoré sa uskutočnilo v júli 2014: http://stecf.jrc.ec.europa.eu/documents/43805/812327/2014-07_STECF+PLEN+14-02_Final+Report_JRCxxx.pdf.

[4] Ú. v. EÚ L 356, 22.12.2012, s. 22.

[5] Dohoda o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti (Ú. v. ES L 189, 3.7.1998, s. 16).

[6] Ú. v. ES L 351, 28.12.2002, s. 6.

[7] Ú. v. ES L 115, 9.5.1996, s. 3.

[8] Nariadenie Európskeho parlamentu a Rady (ES) č. 218/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v severovýchodnom Atlantiku (Ú. v. EÚ L 87, 31.3.2009, s. 70).

[9] Nariadenie Európskeho parlamentu a Rady (ES) č. 216/2009 z 11. marca 2009 o predkladaní štatistík nominálneho úlovku členských štátov vykonávajúcich rybolov v určitých oblastiach s výnimkou severného Atlantiku (Ú. v. EÚ L 87, 31.3.2009, s. 1).

[10] Nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (Ú. v. EÚ L 343, 22.12.2009, s. 1).

[11] Nariadenie Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (Ú. v. EÚ L 286, 29.10.2008, s. 33).

PRÍLOHA

k návrhu

nariadenia Rady,

ktorým sa na roky 2015 a 2016 stanovujú rybolovné možnosti pre rybárske plavidlá Únie, pokiaľ ide o určité populácie hlbokomorských rýb

Pokiaľ nie je uvedené inak, odkazy na rybolovné zóny sú odkazmi na zóny ICES.

ČASŤ 1 Vymedzenie druhov a skupín druhov

1. V zozname v časti 2 tejto prílohy sa populácie rýb uvádzajú v abecednom poradí latinských názvov druhov; jedinou výnimkou sú hlbokomorské žraloky, ktoré sa uvádzajú na začiatku zoznamu. Na účely tohto nariadenia sa poskytuje táto porovnávacia tabuľka, v ktorej sa uvádzajú bežné názvy a zodpovedajúce latinské názvy:

Bežný názov || Trojmiestny abecedný kód || Vedecký názov

stuhochvost čierny || BSF || Aphanopus carbo

beryxy || ALF || Beryx spp.

dlhochvost tuponosý || RNG || Coryphaenoides rupestris

dlhochvost berglax || RHG || Macrourus berglax

hoplostet oranžový || ORY || Hoplostethus atlanticus

pagel bledý || SBR || Pagellus bogaraveo

mieňovec európsky || GFB || Phycis blennoides

2. Na účely tohto nariadenia pojem „hlbokomorské žraloky“ zahŕňa tieto druhy:

Bežný názov || Trojmiestny abecedný kód || Vedecký názov

hlbokomorské žraloky rodu Apristurus || API || Apristurus spp.

golierovec hadovitý || HXC || Chlamydoselachus anguineus

žralok Centrophorus granulosus || CWO || Centrophorus spp.

pailona hladká || CYO || Centroscymnus coelolepis

pailona nosatá || CYP || Centroscymnus crepidater

svetloň čierny || CFB || Centroscyllium fabricii

ostroňovec zobákonosý || DCA || Deania calcea

svietivec riasnatopyský || SCK || Dalatias licha

svetloň veľký || ETR || Etmopterus princeps

svetloň zamatový || ETX || Etmopterus spinax

žralok Galeus murinus || GAM || Galeus murinus

šesťžiabrovec tuponosý || SBL || Hexanchus griseus

žralok Oxynotus paradoxus || OXN || Oxynotus paradoxus

žralok Scymnodon ringens || SYR || Scymnodon ringens

ospalec grónsky || GSK || Somniosus microcephalus

ČASŤ 2 Ročné rybolovné možnosti platné pre plavidlá EÚ v oblastiach s TAC podľa druhov a oblastí (v tonách živej hmotnosti)

|| || || || || || || ||

Druh: || hlbokomorské žraloky || || Zóna: || vody Únie a medzinárodné vody zón V, VI, VII, VIII a IX; vody Únie CECAF 34.1.1, 34.1.2 a 34.2 ||

|| || || || || (DWS/ 56789-) || || ||

Rok || 2015 || 2016 || || Analytický TAC || || ||

Nemecko || pm || pm || || Článok 3 nariadenia (ES) č. 847/96 sa neuplatňuje. ||

Estónsko || pm || pm || || Článok 4 nariadenia (ES) č. 847/96 sa neuplatňuje. ||

Írsko || pm || pm || || || || || ||

Španielsko || pm || pm || || || || || ||

Francúzsko || pm || pm || || || || ||

Litva || pm || pm || || || || || ||

Poľsko || pm || pm || || || || || ||

Portugalsko || pm || pm || || || || || ||

Spojené kráľovstvo || pm || pm || || || || || ||

Únia || pm || pm || || || || || ||

TAC || pm || pm || || || || || ||

|| || || || || || || ||

Druh: || hlbokomorské žraloky || || Zóna: || vody Únie a medzinárodné vody zóny X ||

|| || || || || (DWS/10-) || || ||

Rok || 2015 || 2016 || || Analytický TAC || || ||

Portugalsko || pm || pm || || Článok 3 nariadenia (ES) č. 847/96 sa neuplatňuje. ||

Únia || pm || pm || || Článok 4 nariadenia (ES) č. 847/96 sa neuplatňuje. ||

TAC || pm || pm || || || || || ||

|| || || || || || || ||

Druh: || hlbokomorské žraloky, Deania histricosa a Deania profundorum || Zóna: || medzinárodné vody XII || ||

|| || || || || (DWS/12INT-) || || ||

Rok || 2015 || 2016 || || Analytický TAC || || ||

Írsko || pm || pm || || Článok 3 nariadenia (ES) č. 847/96 sa neuplatňuje. ||

Španielsko || pm || pm || || Článok 4 nariadenia (ES) č. 847/96 sa neuplatňuje. ||

Francúzsko || pm || pm || || || || || ||

Spojené kráľovstvo || pm || pm || || || || || ||

Únia || pm || pm || || || || || ||

TAC || pm || pm || || || || || ||

|| || || || || || || ||

Druh: || stuhochvost čierny || || Zóna: || vody EÚ a medzinárodné vody zón I, II, III a IV ||

|| Aphanopus carbo || || || (BSF/1234-) || || ||

Rok || 2015 || 2016 || || preventívny TAC || || ||

Nemecko || 3 || 3 || || || || || ||

Francúzsko || 3 || 3 || || || || || ||

Spojené kráľovstvo || 3 || 3 || || || || || ||

Únia || 9 || 9 || || || || || ||

TAC || 9 || 9 || || || || || ||

|| || || || || || || ||

Druh: || stuhochvost čierny || || Zóna: || vody EÚ a medzinárodné vody zón V, VI, VII a XII ||

|| Aphanopus carbo || || || (BSF/56712-) || || ||

Rok || 2015 || 2016 || || Analytický TAC || || ||

Nemecko || 37 || 29 || || || || || ||

Estónsko || 18 || 14 || || || || || ||

Írsko || 91 || 73 || || || || || ||

Španielsko || 180 || 144 || || || || || ||

Francúzsko || 2 538 || 2 030 || || || || || ||

Lotyšsko || 118 || 94 || || || || || ||

Litva || 1 || 1 || || || || || ||

Poľsko || 1 || 1 || || || || || ||

Spojené kráľovstvo || 180 || 144 || || || || || ||

Ostatné (1) || 9 || 8 || || || || || ||

Únia || 3 173 || 2 538 || || || || || ||

TAC || 3 173 || 2 538 || || || || || ||

(1) Výhradne na účely vedľajších úlovkov. V rámci tejto kvóty nie je povolený cielený rybolov. ||

|| || || || || || || ||

Druh: || stuhochvost čierny || || Zóna: || vody EÚ a medzinárodné vody zón VIII, IX a X ||

|| Aphanopus carbo || || || (BSF/8910-) || || ||

Rok || 2015 || 2016 || || Analytický TAC || || ||

Španielsko || 10 || 9 || || || || || ||

Francúzsko || 25 || 22 || || || || || ||

Portugalsko || 3 165 || 2 737 || || || || || ||

Únia || 3 200 || 2 768 || || || || || ||

TAC || 3 200 || 2 768 || || || || || ||

|| || || || || || || ||

Druh: || stuhochvost čierny || || Zóna: || vody EÚ a medzinárodné vody CECAF 34.1.2 ||

|| Aphanopus carbo || || || (BSF/C3412-) || || ||

Rok || 2015 || 2016 || || preventívny TAC || || ||

Španielsko || pm || pm || || || || || ||

Portugalsko || pm || pm || || || || || ||

Únia || pm || pm || || || || || ||

TAC || || || || || || || ||

|| || || || || || || ||

Druh: || beryxy || || || Zóna: || vody EÚ a medzinárodné vody zón III, IV, V, VI, VII, VIII, IX, X, XII a XIV ||

|| Beryx spp. || || || || (ALF/3X14-) || || ||

Rok || 2015 || 2016 || || Analytický TAC || || ||

Írsko || 9 || 9 || || || || || ||

Španielsko || 63 || 63 || || || || || ||

Francúzsko || 17 || 17 || || || || || ||

Portugalsko || 182 || 182 || || || || || ||

Spojené kráľovstvo || 9 || 9 || || || || || ||

Únia || 280 || 280 || || || || || ||

TAC || 280 || 280 || || || || || ||

|| || || || || || || ||

Druh: || dlhochvost tuponosý a dlhochvost berglax || Zóna: || vody Únie a medzinárodné vody zón I, II a IV ||

|| Coryphaenoides rupestris a Mocrourus berglax || || (RNG/124-) pre dlhochvosta tuponosého a (RHG/124-) pre dlhochvosta berglaxa || ||

Rok || 2015 || 2016 || || preventívny TAC || || ||

Dánsko || 1 || 1 || || || || || ||

Nemecko || 1 || 1 || || || || || ||

Francúzsko || 10 || 10 || || || || || ||

Spojené kráľovstvo || 1 || 1 || || || || || ||

Únia || 13 || 13 || || || || || ||

TAC || 13 || 13 || || || || || ||

|| || || || || || || ||

Druh: || dlhochvost tuponosý a dlhochvost berglax || Zóna: || vody Únie a medzinárodné vody zóny III ||

|| Coryphaenoides rupestris a Mocrourus berglax || || (RNG/03-) pre dlhochvosta tuponosého a (RHG03-) pre dlhochvosta berglaxa || (1) ||

Rok || 2015 || 2016 || || preventívny TAC || || ||

Dánsko || 412 || 329 || || || || || ||

Nemecko || 2 || 2 || || || || || ||

Švédsko || 21 || 17 || || || || || ||

Únia || 435 || 348 || || || || || ||

TAC || 435 || 348 || || || || || ||

(1) Až do ukončenia konzultácií medzi Európskou úniou a Nórskom nie je povolený žiadny cielený rybolov dlhochvosta tuponosého v zóne ICES IIIa. ||

|| || || || || || || ||

Druh: || dlhochvost tuponosý a dlhochvost berglax || Zóna: || vody Únie a medzinárodné vody zón Vb, VI a VII ||

|| Coryphaenoides rupestris a Mocrourus berglax || || || (RNG/5B67-) pre dlhochvosta tuponosého a (RHG/5B67-) pre dlhochvosta berglaxa || ||

Rok || 2015 (1) || 2016 (1) || || Analytický TAC || || ||

Nemecko || 7 || 7 || || || || || ||

Estónsko || 56 || 57 || || || || || ||

Írsko || 246 || 250 || || || || || ||

Španielsko || 61 || 62 || || || || || ||

Francúzsko || 3 126 || 3 178 || || || || || ||

Litva || 72 || 73 || || || || || ||

Poľsko || 36 || 37 || || || || || ||

Spojené kráľovstvo || 183 || 187 || || || || || ||

Ostatné (2) || 7 || 7 || || || || || ||

Únia || 3 794 || 3 858 || || || || || ||

TAC || 3 794 || 3 858 || || || || || ||

(1) Vo vodách Únie a v medzinárodných vodách zón VIII, IX, X, XII a XIV (RNG/*8X14-) sa môže loviť najviac 10 % každej kvóty. || ||

(2) Výhradne na účely vedľajších úlovkov. V rámci tejto kvóty nie je povolený cielený rybolov. ||

|| || || || || || || ||

Druh: || dlhochvost tuponosý a dlhochvost berglax || Zóna: || vody Únie a medzinárodné vody zón VIII, IX, X, XII a XIV ||

|| Coryphaenoides rupestris a Mocrourus berglax || || || (RNG/8X14-) pre dlhochvosta tuponosého a (RHG/8X14-) pre dlhochvosta berglaxa || ||

Rok || 2015 (1) || 2016 (1) || || Analytický TAC || || ||

Nemecko || 17 || 13 || || || || || ||

Írsko || 4 || 3 || || || || || ||

Španielsko || 1 851 || 1 482 || || || || || ||

Francúzsko || 85 || 68 || || || || || ||

Lotyšsko || 30 || 24 || || || || || ||

Litva || 4 || 3 || || || || || ||

Poľsko || 579 || 463 || || || || || ||

Spojené kráľovstvo || 8 || 6 || || || || || ||

Únia || 2 578 || 2 062 || || || || || ||

TAC || 2 578 || 2 062 || || || || || ||

(1) Vo vodách Únie a v medzinárodných vodách zón Vb, VI, VII (RNG/*5B67-) sa môže loviť najviac 10 % každej kvóty. || || ||

|| || || || || || || ||

Druh: || hoplostet oranžový || || || Zóna: || vody Únie a medzinárodné vody zóny VI ||

|| Hoplostethus atlanticus || || || (ORY/06-) || || ||

Rok || 2015 || 2016 || || Analytický TAC || || ||

Írsko || 0 || 0 || || Článok 3 nariadenia (ES) č. 847/96 sa neuplatňuje. ||

Španielsko || 0 || 0 || || Článok 4 nariadenia (ES) č. 847/96 sa neuplatňuje. ||

Francúzsko || 0 || 0 || || || || || ||

Spojené kráľovstvo || 0 || 0 || || || || || ||

Únia || 0 || 0 || || || || || ||

TAC || 0 || 0 || || || || || ||

|| || || || || || || ||

Druh: || hoplostet oranžový || || || Zóna: || vody Únie a medzinárodné vody zóny VII ||

|| Hoplostethus atlanticus || || || (ORY/07-) || || ||

Rok || 2015 || 2016 || || Analytický TAC || || ||

Írsko || 0 || 0 || || Článok 3 nariadenia (ES) č. 847/96 sa neuplatňuje. ||

Španielsko || 0 || 0 || || Článok 4 nariadenia (ES) č. 847/96 sa neuplatňuje. ||

Francúzsko || 0 || 0 || || || || || ||

Spojené kráľovstvo || 0 || 0 || || || || || ||

ostatné || 0 || 0 || || || || || ||

Únia || 0 || 0 || || || || || ||

TAC || 0 || 0 || || || || || ||

|| || || || || || || ||

Druh: || hoplostet oranžový || || || Zóna: || vody Únie a medzinárodné vody zón I, II, III, IV, V, VIII, IX, X, XII a XIV ||

|| Hoplostethus atlanticus || || || (ORY/1CX14) || || ||

Rok || 2015 || 2016 || || Analytický TAC || || ||

Írsko || 0 || 0 || || Článok 3 nariadenia (ES) č. 847/96 sa neuplatňuje. ||

Španielsko || 0 || 0 || || Článok 4 nariadenia (ES) č. 847/96 sa neuplatňuje. ||

Francúzsko || 0 || 0 || || || || || ||

Portugalsko || 0 || 0 || || || || || ||

Spojené kráľovstvo || 0 || 0 || || || || || ||

ostatné || 0 || 0 || || || || || ||

Únia || 0 || 0 || || || || || ||

TAC || 0 || 0 || || || || || ||

|| || || || || || || ||

Druh: || pagel bledý || || Zóna: || vody Únie a medzinárodné vody zón VI, VII a VIII ||

|| Pagellus bogaraveo || || || (SBR/678-) || || ||

Rok || 2015 || 2016 || || Analytický TAC || || ||

Írsko || 4 || 3 || || || || || ||

Španielsko || 115 || 92 || || || || || ||

Francúzsko || 6 || 5 || || || || || ||

Spojené kráľovstvo || 14 || 11 || || || || || ||

Ostatné (1) || 4 || 3 || || || || || ||

Únia || 143 || 114 || || || || || ||

TAC || 143 || 114 || || || || || ||

(1) Výhradne na účely vedľajších úlovkov. V rámci tejto kvóty nie je povolený cielený rybolov. || || || ||

|| || || || || || || ||

Druh: || pagel bledý || || Zóna: || vody Únie a medzinárodné vody zóny IX ||

|| Pagellus bogaraveo || || || (SBR/09-) || || ||

Rok || 2015 (1) || 2016 (1) || || Analytický TAC || || ||

Španielsko || 236 || 90 || || || || || ||

Portugalsko || 64 || 25 || || || || || ||

Únia || 300 || 115 || || || || || ||

TAC || 300 || 115 || || || || || ||

(1) Vo vodách Únie a v medzinárodných vodách zón VI, VII a VIII (SBR/*678-) sa môže sa loviť najviac 8 % každej kvóty. || || ||

|| || || || || || || ||

Druh: || pagel bledý || || Zóna: || vody Únie a medzinárodné vody zóny X ||

|| Pagellus bogaraveo || || || (SBR/10-) || || ||

Rok || 2015 || 2016 || || Analytický TAC || || ||

Španielsko || 5 || 4 || || || || || ||

Portugalsko || 600 || 392 || || || || || ||

Spojené kráľovstvo || 5 || 4 || || || || || ||

Únia || 610 || 400 || || || || || ||

TAC || 610 || 400 || || || || || ||

|| || || || || || || ||

Druh: || mieňovec európsky || || Zóna: || vody EÚ a medzinárodné vody zón I, II, III a IV ||

|| Phycis blennoides || || || (GFB/1234-) || || ||

Rok || 2015 || 2016 || || Analytický TAC || || ||

Nemecko || 9 || 9 || || || || || ||

Francúzsko || 9 || 9 || || || || || ||

Spojené kráľovstvo || 16 || 16 || || || || || ||

Únia || 34 || 34 || || || || || ||

TAC || 34 || 34 || || || || || ||

|| || || || || || || ||

Druh: || mieňovec európsky || || Zóna: || vody Únie a medzinárodné vody zón V, VI a VII ||

|| Phycis blennoides || || || (GFB/567-) || || ||

Rok || 2015 (1) || 2016 (1) || || Analytický TAC || || ||

Nemecko || 11 || 11 || || || || || ||

Írsko || 287 || 287 || || || || || ||

Španielsko || 649 || 649 || || || || || ||

Francúzsko || 393 || 393 || || || || || ||

Spojené kráľovstvo || 899 || 899 || || || || || ||

Únia || 2 239 || 2 239 || || || || || ||

TAC || 2 239 || 2 239 || || || || || ||

(1) Vo vodách Únie a v medzinárodných vodách zón VIII a IX (GFB/*89-) sa môže sa loviť najviac 8 % každej kvóty. || || ||

|| || || || || || || ||

Druh: || mieňovec európsky || || Zóna: || vody Únie a medzinárodné vody zón VIII a IX ||

|| Phycis blennoides || || || (GFB/89-) || || ||

Rok || 2015 (1) || 2016 (1) || || Analytický TAC || || ||

Španielsko || 267 || 267 || || || || || ||

Francúzsko || 17 || 17 || || || || || ||

Portugalsko || 11 || 11 || || || || || ||

Únia || 295 || 295 || || || || || ||

TAC || 295 || 295 || || || || || ||

(1) Vo vodách Únie a v medzinárodných vodách zón V, VI, VII (GFB/*567-) sa môže sa loviť najviac 8 % každej kvóty. || || ||

|| || || || || || || ||

Druh: || mieňovec európsky || || Zóna: || vody Únie a medzinárodné vody zón X a XII ||

|| Phycis blennoides || || || (GFB/1012-) || || ||

Rok || 2015 || 2016 || || Analytický TAC || || ||

Francúzsko || 10 || 10 || || || || || ||

Portugalsko || 40 || 40 || || || || || ||

Spojené kráľovstvo || 10 || 10 || || || || || ||

Únia || 60 || 60 || || || || || ||

TAC || 60 || 60 || || || || || ||